**SVANEKE TENNISKLUB**

**Bestyrelsesmøde d. 28.10.2023 på Svinget 4 – REFERAT**

Deltagere: bestyrelsesmedlemmerne Jannik Kofoed-Nørgaard, Hans Michael Kofoed-Hansen, Peter Sonne, Klaus Nørregaard, Niklas Blangsted samt suppleanter Erik Mohr og David Winther Hansen. Lars Kjærgaard havde meldt forfald.

* Foreløbige regnskabstal samt medlemstal og gæstetimer.

Per 24.10.2023 et lille overskud på knap 4.000,- for 2023.

Indtægter på 133.000,- mod 129.000,- året før.

Sommerkontingent 2022 (Medlemstal: 175): 76.000,-

Sommerkontigent 2023 (Medlemstal: 204): 86.000,-

Baneudlejning Hullehavn  2022 : 7.200,kr

Baneudlejning klubmodul 2023: 16.300,kr

Udgifter på 129.000,- mod 74.000,- året før.

Reduktion i El udgifter fra 11.000,- i 2022 til 4.000,- i 2023, pga. 800 KW. mindre i forbrug (ny vandvarmer) og reducerede elpriser.

1 gangs udgifter 2023: Brendes – nyt køkken – nyt vandingsanlæg: 54.000 kr.

Det skulle give os ca. 58.000 kr. at gøre godt med i 2024.

* Evaluering af Klubmodul.

Klubmodul har været en succes, både mht. stigning i medlemstal og udlejning. Der er brugt 6.000,- i IT support til onboarding af medlemmer. Bl.a. familiekontingentet volder lidt udfordringer ved oprettelse, og der er mistake om at vi mister nogle juniorer ved familiekontingent pga. forkert oprettelse.

* Evaluering af udendørsarrangementer:

Trænerkursus i samarbejde med DTF og DGI: Succes med deltagelse af 7 træneraspiranter fra STK og ønskes meget gerne gentaget til næste år.

Venskabstræning for juniorer (Rønne, Nexø og Svaneke Tennisklub): Afholdt i samarbejde med DGI Bornholm og med fin deltagelse fra juniorer i STK.

Svaneke Open Junior: Deltagelse af 16 juniorer fra Bornholm og København ligeligt fordelt. Udbudte turneringer var piger og drenge U10, U12, og U14, men kun deltagere til U10 og U12 drenge som blev afholdt over to halve dage lørdag og søndag. Rønne Tennisklub og Nexø Tennisklub er blevet opfordret til at deltage som arrangører i fællesskab med STK for at turneringen igen kan afholdes næste år.

DGI Sommeraktiviteter: Rigtig fin deltagelse til 2 ud af 3 udbudte dage (én dag aflyst pga. ingen tilmeldinger). Kasper Beyer stod for den ene dag, og Jannik for den anden. Dagene indbragte klubben 4.000,- i støtte fra DGI.

Svaneke Open: Fint samarbejde med den nye arrangør af turneringen ifht kommunikation og tidspunkter for anvendelse af banerne med tilgængelighed for klubbens medlemmer både torsdag og søndag. Anlægget blev efterladt fint opryddet. Til evt. fortsat afholdelse af turneringen ønsker Bestyrelsen endnu større åbenhed overfor Klubbens medlemmer med invitation og information til alle klubben medlemmer. Dette for at styrke formålet med turneringen for klubben.

Grisby Open: Klaus og Gitte afholdte dagen med stor succes og deltagelse af 22 medlemmer. Klus og Gitte vil gerne stå for at afholde arrangementet igen næste år.

* Samarbejde med Nexø Tennisklub og Rønne Tennisklub formidlet af DGI Bornholm.

Jannik har deltaget på 3 møder hvortil der er referater på 2. Emner som der indtil videre samarbejdes omkring er Venskabstræninger for juniorer samt Bornholmsmesterskaber.

Klaus vil gerne være STK repræsentant for veteran-spillet på tværs af de 3 klubber og påtænker at skrive ud til STK medlemmer om et kommende veteran-arrangement i STK.

* Møde med Tennis Øst under Bornholmsmesterskaberne

Alle 3 klubber har besluttet fortsat selv at stå for at arrangere fremtidige Bornholmsmesterskaber på trods af tilbud fra Tennis Øst om at arrangere mesterskaberne. Beslutningen er truffet med ønske om at sikre en lokal forankring og kultur omkring turneringen.

* Børneattester på juniortrænere.

Der er indhentet børneattester på alle 4 juniortrænere, hvilket er påkrævet.

* Vintertennis

Sæson 2023/24 er programsat og alle hold fra sidste år har takket ja tak til deres tilbudte tider. Bookingen af tiderne i Svaneke Hallen foregår fortsat gennem Conventus som på vegne af klubben administreres af Jesper Jørgensen. Opkrævning af spillere kommer til at ske gennem Klubmodul. Klubben har 10 timer i alt om ugen i Svaneke Hallen – 2,5 timer i hverdagen og 7,5 timer i weekenden.

* Væltet træ og træværk/hegn på bane 2.

Klaus har været i kontakt med Thomas fra BRK. Opgaven har Thomas givet videre til Morten (Jørgensen) og Klaus står for den videre opfølgning, så træ bliver fjernet og hegn bliver genetableret inden starten på næste sæson.

* Struktur for anerkendelsen af “ekstra indsats” gennem kontingentfritagelsen (eller andet).

Bestyrelsen besluttede - at foruden STKs bestyrelsesmedlemmer kan indtil tre generalforsamlingsvalgte bestyrelsessuppleanter gennem kontingentfritagelse honoreres for det frivillig-arbejde, de udfører i STK.

* Løvsamler

Oprindeligt forslag om løvindsamler til 30.000,- blev lavet om til forslag om væsentlig billigere løv”blæser”, som via Ole allerede er testet på banerne og dømt tilstrækkelig effektiv. Der blev derfor bevilget indkøb af en løvblæser.

* Nye stolper på bane 2 (Ole Mikkelsen og Anders Malmgren).

Der blev bevilget indkøb af nye stolper (samme type som på bane 1) samt tilbehør som rør og bor til montering. Ole påtager sig opgaven med monteringen.

* Indhente tilbud hos en etableret havemand til rydning af grønt og vedligehold rundt banerne

Erik indhenter tilbud.

* Evt. udvidelse af skur til opbevaring, eller i hvert fald oprydning / fjernelse af banevogn, stole, net, gamle skovle etc. fra bane 1.

Det blev vedtaget at skaffe sig af med den gamle havetraktor, som ikke bliver brugt mere, for at skabe mere plads i skuret. Bevilling blev givet til indkøb af nye ryglæn til dommerstole, som klubben ønsker at beholde.

* Finde en passende tak til Kirsten Fridolf for de 5000kr.  Kunne man f.eks. sætte skilt med navnet Svend Soelberg efter Bane 1 og Kirsten Fridolf efter Bane 2 ?

Jannik og Niklas kigger på ”mindetavle” til ophæng i klubhuset. Derudover kigger de to på øvrige manglende skiltning til nyt vandingsanlæg og info om ophængning af grusfejere.

* Nedlukning af baner
  + Bortskaffelse af grus/blade under presenning + grene fra væltet træ
  + Lukning af hul i hegnet på bane 3 for at undgå ”rådyr”.

Hans Michael tager sig af bortskaffelse af blade under presenning ved klubhus + grene fra væltet træ, og vurderer i øvrigt om reparationen af hul i hegnet på bane 3 kræver en bedre løsning.

* Løn til trænere

Antallet af træningshold er i løbet af årene vokset og kræver større og mere struktureret trænerindsats. Bestyrelsen besluttede dertil at STKs trænere foruden den hidtidige kontingentfritagelse fra næste sæson også kan tildeles det skattefrie honorar (på pt. ca. 1.500 kr. ?).

* Evt.
  + Opdatering af hjemmeside fra 2023 til 2024. Jannik kontakter Lars.
  + Svind i bolde i skur. En løsning omkring salg af bolde i klubhuset samt ændring af kode til skur påtænkes at blive afprøvet.

JKN/11-11-2023